钦定古今图书集成/理学汇编/学行典/第116卷 > 章潢图书编 > 《严陵钓台》明·方孝孺
## 钦定古今图书集成/理学汇编/学行典/第116卷 > 章潢图书编 > 《严陵钓台》明·方孝孺

“敬贤当远色，治国须齐家。如何废郭后，宠此阴丽华。”
糟糠之妻尚如此，贫贱之交安足倚？羊裘老子早见
几，却向桐江钓烟水。

《史记越王句践世家》：范蠡事越王句践既苦身戮力，
与句践深谋二十馀年，竟灭吴，报会稽之耻，北渡兵
于淮，以临齐晋，号令中国，以尊周室。句践以霸，而范
蠡称上将军。还反国，范蠡以为大名之下，难以久居，
且句践为人，可与同患，难与处安，为书辞句践曰：“臣
闻主忧臣劳，主辱臣死。昔者君王辱于会稽，所以不
死，为此事也。今既以雪耻，臣请从会稽之诛。”句践曰：
“孤将与子分国而有之，不然，将加诛于子。”范蠡曰：“君
行令，臣行意。”乃装其轻宝珠玉，自与其私徒属乘舟
浮海以行，终不反。

《项羽本纪》：羽军鸿门，沛公从百馀骑来见项王，留与
饮。范增数目项王，举所佩玉玦以示之者三。张良至
军门，见樊哙，樊哙曰：“今日之事何如？”良曰：“甚急。”哙即
带剑拥盾入军门。项王曰：“坐。”樊哙从良坐。坐须臾，沛
公起如厕，闲至军中，张良入谢曰：“沛公不胜杯杓，不
能辞。”项王曰：“沛公安在？”良曰：“已至军矣。”

《汉书隽不疑传》：“不疑，字曼倩，为京兆尹，名声重于朝廷，在位者皆自以不及也。大将军光欲以女妻之，不
疑固辞不肯当。久之，以病免，终于家。”

《梅福传》：“福字子贞，九江寿春人也。元始中，王莽专政，
福一朝弃妻子去九江，至今传以为仙。其后人有见
福于会稽者，变名姓为吴市门卒云。”

《后汉书陈宠传》：“‘宠曾祖父咸，成、哀间以律令为尚书。
平帝时，王莽辅政，多改汉制，咸心非之。及莽因吕宽
事，诛不附己者何武、鲍宣等，咸乃叹曰：《易》称：‘君子见
几而作，不俟终日’，吾可以逝矣’！即乞骸骨去职。及莽
篡位，召咸以为掌寇大夫，谢病不肯应。时三子参、丰、
钦皆在位，乃悉令解官，父子相与归里，闭门不出。”
《陈寔传》：“中常侍张让，权倾天下，让父死，归葬颍川，虽
一郡毕至，而名士无往者，让甚耻之，寔乃独吊焉。及
后复诛党人，让感寔故，多所全宥。”

《贾复传》：“复迁左将军，降赤眉，知帝欲偃干戈，修文德，
不欲功臣拥众京师，乃与高密侯邓禹并剽甲兵，敦
儒学。帝深然之，遂罢左右将军，复以列侯就第，加位
特进。”

《晋书荀勗传》：“勗子藩，藩子邃，字道元，太兴初，拜侍中。
邃与刁协婚亲，时协执权，欲以邃为吏部尚书，邃深
拒之。寻而王敦讨协，协党与并及于难，唯邃以疏协
获免。敦表为廷尉，以疾不拜。”

《华表传》：“表字伟容，年二十，拜散骑黄门郎，累迁侍中。
正元初，石苞来朝，盛称高贵乡公，以为魏武更生时
闻者流汗沾背，表惧祸作，频称疾归下舍，故免于大
难。”

《阮籍传》：“籍字嗣宗。曹爽辅政，召为参军。籍因以疾辞，
屏于田里。岁馀而爽诛，时人服其远识。籍本有济世
志，属魏晋之际，天下多故，名士少有全者，籍由是不
与世事，遂酣饮为常。文帝初，欲为武帝求婚于籍，籍
醉六十日，不得言而止。锺会数以时事问之，欲因其
可否而致之罪，皆以酣饮获免。”

《潘岳传》：“岳从子尼，字正叔。赵王伦篡位，孙秀专政，忠
良之士皆罹祸酷。尼遂疾笃，取假拜扫坟墓。闻齐王
冏起义，乃赴许昌。”

《张载传》：“载字孟阳，起家佐著作郎，迁乐安相弘农太
守。长沙王乂请为记室督，拜中书侍郎，复领著作。载
见世方乱，无复进仕意，遂称疾笃告归。”

载弟协，字景阳，与载齐名。辟公府掾，转河闲内史，在
郡清简寡欲。于时天下已乱，所在寇盗，协遂弃绝人
事，屏居草泽，守道不竞，以属咏自娱。

《顾荣传》：荣字彦先，齐王冏召为大司马主簿。冏擅权
骄恣，荣惧及祸，终日昏酣，不综府事。转为中书侍郎，
不复饮酒。人或问之曰：“何前醉而后醒耶？”荣惧罪，乃
复更饮。

《张翰传》：翰字季鹰，齐王冏辟为大司马东曹掾。冏时
执权，翰谓同郡顾荣曰：“天下纷纷，祸难未已。夫有四
海之名者，求退良难。吾本山林闲人，无望于时，子善
以明防前，以智虑后。”荣执其手怆然曰：“吾亦与子采
南山蕨，饮三江水耳。”翰因见秋风起，乃思吴中菰菜
莼羹鲈鱼脍，遂命驾而归。俄而冏败，人皆谓之见机。
《董养传》：养字仲道，永嘉中，洛城东北步广里中地陷，
有二鹅出焉，其苍者飞去，白者不能飞。养闻叹曰：“昔
周时所盟会狄泉，即此地也。谓谢鲲、阮孚曰：‘《易》称‘知
几其神乎’？君等可深藏矣’。”乃与妻荷担入蜀，莫知所
终。

《索𬘘传》：𬘘字叔彻，博综经籍，遂为通儒。明阴阳天文，
善术数占候。司徒辟除郎中，知中国将乱，避世而归，
乡人从𬘘占问吉凶，门中如市，𬘘曰：“攻乎异端，戒在
害己，无为多事，多事多患。”遂诡言虚说，无验乃止。
《韦忠传》：忠家贫，藜藿不充，人不堪其忧，而忠不改其
乐。裴𬱟为仆射，数言之于司空张华，华辟之，辞疾不
起。人问其故，忠曰：“吾茨檐贱士，本无宦情。且茂先华
而不实，裴𬱟欲而无厌，弃典礼而附贼后，若此，岂大
丈夫之所宜行耶？裴常有心托我，常恐洪涛荡岳，馀
波见漂，况可临尾闾而窥沃焦哉！”

《宋书顾觊之传》：“觊之字伟仁，为护军司马。时大将军
彭城王义康秉权，殷刘之隙已著，觊之不欲与殷景
仁久接事，乃辞脚疾，自免归。在家每夜常于床上行
脚，家人窃异之，而莫晓其意。后义康徙废，朝廷多以
异同受祸，复为东迁山阴令。”

《梁书傅昭传》：“昭字茂远，御史中丞刘休荐昭于武帝，
永明初，以为南郡王侍读。王嗣帝位，故时臣隶争求
权宠，惟昭及南阳宗夬无所参入，竟不罹其祸。”
《陈书谢贞传》：“贞字元正，除智武府外兵参军，寻迁侍
郎。及始兴王叔陵为扬州刺史，引祠部侍郎阮卓为
记室，辟贞为主簿，贞不得已乃行。寻迁府录事参军，
领丹”阳丞。贞度叔陵将有异志，因与卓自疏于王，每
有宴游，辄辞以疾，未尝参预。叔陵雅钦重之，弗之罪
也。俄而高宗崩，叔陵肆逆，府僚多相连逮，惟贞与卓
独不坐《魏书·车路头传》：“路头为宣城公。太宗性明察，群臣多
以职事遇遣，至有杖罚，故路头优游不任事，侍宿左
右，从容谈笑而已。”

《北齐书李浑传》：“浑字季初，以父死王事，除给事中。时
四方多难，乃谢病求为青州征东府司马，与河间邢
邵、北海王昕俱奉老母，携妻子同赴青齐。未几而尔
朱荣入洛，衣冠歼尽，论者以为知机。”

《李玙传》：“玙从弟晓，字仁略。尔朱荣之害，朝士将行，晓
衣冠为鼠所噬，遂不成行，得免河阴之难。及迁都邺，
晓便寓居清河，托从母兄崔悛宅，给良田三十顷。晓
遂筑室安居，训勗子侄，无复宦情。武定末，以世道方
泰，乃入都从仕，除顿丘守。”

《北史眭夸传》：“夸祖迈，晋东海王越军谋掾，后没石勒，
夸遂高尚不仕，少与崔浩为莫逆交，浩奏征为中郎，
辞疾不赴。州郡逼遣，不得已入京都。经留数日，唯谈
叙平生，不及世利。浩每欲论屈之，竟不能发一言。”
《大唐新语》：“房元龄与杜如晦友善，慨然有匡主济时
之志。开皇中，随父彦谦至长安。时天下宴安，论者以
为”国祚无疆。元龄密告彦谦曰：“隋帝盗有天下，不为
后嗣长计，混淆嫡庶，使相倾夺。今虽清平，其亡可翘
足而待。”彦谦惊止之，因谓友人李少适曰：“主上性多
忌刻，不纳谏诤。太子卑，诸王擅威，唯行苛酷之政，不
弘远大之略。今虽少安，吾忧其危乱矣。”少适以为不
然。大业之季，其言皆验。

《唐书尉迟敬德传》：“敬德晚节，谢宾客不与通饰，观沼
奏清商乐，自奉养甚厚。”又饵云母粉为方士术。
《田弘正传》：“季安为衙内兵马使同节度副使，侈汰，锐
杀罚。弘正从容规切，军中赖之。季安内忌，欲因罪诛
之。弘正阳痹痼，卧家不出，乃免。”

《开元天宝遗事》：杨国忠权倾天下，四方之士争诣其
门。进士张彖者，陕州人也，方学有大名，志气高大，未
尝低折于人。人有劝彖令修谒国忠，可图显荣，彖曰：
“尔辈以谓杨国忠之势倚靠如泰山，以吾所见，乃冰
山也。或皎日大明之际，则此山当误人尔。”后果如其
言，时人美张生见机。

《已疟编》洪武初，嘉定安亭万二，元之遗民也，富甲一
郡。尝有人自京师回，问其何所见闻，其人曰：“皇帝近
日有诗云：‘百僚未起朕先起，百僚已睡朕未睡。不如
江南富足翁，日高丈五犹披被’。”万叹曰：“兆已萌于此
矣。”即以家赀付托诸仆能干掌之，买巨航，载妻子泛
游湖湘而去。不二年，江南大族以次籍没，独万获令
终，其亦达而知几者与！

《抱朴子广譬》篇：“聪者料兴亡于遗音之绝响，明者觌
机理于元微之未形。故越人见齐桓不振之征于未
觉之疾，箕子识殷人鹿台之祸于象箸之初。”

问：《奇类林》程明道曰：“邢恕一日三点检，亦可哀也，何
时不点检？学以不欺为主本，不欺暗室，可以莅朝廷；
不欺孺子，可以临百姓。孔子曰：‘清明在躬，志气如神。
嗜欲将至，有开必先。天降时雨，山川出云’。审几之谓
也。”